Kodumaisest kalast valmisid eksklusiivsed praed sõjapõgenikele ja vabatahtlikele
#000000
Sel nädalal peeti Kalanduse teabekeskuse eestvedamisel Eestis kalanädalat. Tänavu valmistasid restoranide peakokad kalaroogi kodumaisest räimest, kohast, angersägast ja ahvenast. Rooga pakuti Tallinnas, Jõhvis, Rakveres ja Viljandis sõja tõttu Ukrainast Eestisse põgenenuile ning nende siinsetele vabatahtlikele abistajatele.
#000002
„Kalanduse teabekeskuse põhiline töö on kaluritega, aga ka kala propageerimine on üks meie ülesannetest. Kui oleme käinud kalanädalaga koolides-ülikoolides, haiglates, sõjaväes, siis meie üks mõte on olnud, et ehk hakkavad ka sealsed köögid oma menüüs rohkem kala kasutama,“ rääkis TÜ EMI kalanduse teabekeskuse juhataja Toomas Armulik. „Eelmisel aastal olime selle projekti raames haiglates ning tahtsime ühtlasi tänada nõnda meedikuid, kes töötasid keerulisel covidi-ajal. Tänavune nädal on puhtalt tänuavaldus Ukraina sõjapõgenikke abistavatele vabatahtlikele ning sõjapõgenikele.“
#000004
Armulik rääkis, et esmaspäeval oli palju elevust Tallinnas Vabaduse koolis, kus õpivad Ukraina sõjapõgenike lapsed. Oma 600 last käis söömas koolilõunat, mille valmistasid presidendi peakokk Taigo Lepik ja Ylicool Cateringi peakokk Urpo Reinthal – menüüs oli räimekotlett, millel oli garneeringuks Viiratsi Angerjafarmis kasvatatud angerjas.
#000005
Toiduportsud maitsva koha ja köögiviljapüreega, mis üle jäid, toimetati termokarpides Rakveres naiste varjupaika ja Rohuaia tänava ühiselamusse, kus sõjapõgenikud elamispinda üürivad.
#000010
Henari Nõu soovitab eelistada võimalusel kohalikku eesti kala. Kalanädala raames oli valmistanud ta kohafilee köögiviljapüree ja fenkoli-kurgi-salatiga. Kes soovib kodus järgi teha siis nõuanded on järgmised: kohafilee maitsestada soola-pipraga, panna peale veidi võid ning küpsetada nahk ülevalpool 220 kraadi juures umbes kaheksa minutit.
#000016
Püree valmib kartulist, porgandist, bataadist ja pastinaagist, mis hauduvad koos võiga potis. “Aeg ajalt-segada, et põhja ei kõrbe, maitsestada soolaga ja lõpus püreerida,“ soovitas Nõu.
#000017
Serveerimisel kasutas ta ka röstitud seesamiseemneid ning friteeritud kappareid.
#000018
Kala puhul on ERMi peakoka sõnul oluline seda mitte üleliia maitsestada. „Lihale pannakse erinevaid vürtse, kuid kala puhul ei tasu seda teha, tapab maitse ära,“ nendib Henari Nõu.
#000019
Kuidas kalaga oma toidulauda veelgi rikastada?
#000020
„Kui järgi peaks jääma aga hästi pisikesed kiisad ja ahvenad, siis tihtipeale arvatakse, et see on prügi, kuid friteeritult ja maitsestatult on need suurepärased snäkid – friteerimiseks neid puhastama ei pea,“ õpetas Nõu.
#000023
„Ja kindlasti sobivad kalale lisandiks erinevad salatid ja köögiviljad,“ meenutas peakokk.
#000026
OG Elektra firmapidu oli tänuväljendus töötajatele
#000030